บิ๊กโจ๊ก ไปอีก ตรวจคอนโดฯ พระตีระฆัง พบไม่แจ้งต่างด้าวเข้าพัก
ผู้การโจ๊ก ไปอีกรอบตรวจ สตาร์วิว คอนโดฯ หรูข้างวัดไทร ที่ถูกร้องเรียนพระตีระฆังเสียงดัง พบชาวต่างชาติ 12 ห้อง แจ้ง สตม.ถูกต้อง แต่ผู้ให้เช่าหรือเจ้าของกลับไม่แจ้งการเข้าอยู่อาศัยของต่างชาติ ผิด พ.ร.บ.คนเข้าเมือง,เมื่อเวลา 10.30 น. วันที่ 8 ต.ค. ที่คอนโดมิเนียม สตาร์วิว ใกล้วัดไทร ถนนพระราม 3 แขวงบางโคล่ เขตบางคอแหลม กทม. พล.ต.ต.สุรเชษฐ์ หักพาล รรท.ผบช.สตม. พ.ต.อ.พนัญชัย ชื่นใจธรรม รรท. ผบก.สส.สตม. พ.ต.อ.ประวิทย์ ศิริธร ผกก.2 บก.สส.สตม. นำกำลังตำรวจ สตม. ตำรวจท่องเที่ยว และสน.วัดพระยาไกร กว่า 30 นาย เข้าตรวจสอบการเข้าพักอาศัยของชาวต่างชาติ ที่ผิดกฎหมาย หลบหนีเข้าเมือง หรือ โอเวอร์สเตย์ อยู่ในประเทศไทย,พล.ต.ต.สุรเชษฐ์ เปิดเผยว่า สั่งการให้ชุดทำงานเข้าสำรวจผู้พักอาศัยที่เป็นชาวต่างชาติ เพื่อตรวจพาสปอร์ตว่าหมดอายุหรือไม่ และตรวจสอบเอกสารเรื่องการแจ้งที่อยู่ถูกต้องตามที่แจ้งไว้กับ สตม.หรือไม่ หลังจากเมื่อวันศุกร์ที่ 5 ต.ค. ตรวจสอบไปแล้วครั้งแรก ซึ่งพบชาวเกาหลีใต้ มีหมายจับฉ้อโกง 7 คดี ที่ประเทศเกาหลี หลบหนีมาอยู่ไทย 6 ปี แถลงข่าวไปแล้ว ส่วนวันนี้ ตรวจสอบเพิ่มอีก 12 ห้อง พบว่าชาวต่างชาติเข้าพักอาศัย มีการแจ้งกับ สตม.ถูกต้องตามกฎหมายทั้ง 12 ห้อง แต่ผู้ให้เช่าหรือเจ้าของไม่แจ้งการเข้าอยู่อาศัยของคนต่างชาติ ผู้ให้เช่าจึงมีความผิดตาม พ.ร.บ.คนเข้าเมือง พ.ศ.2522 มาตรา 38 ซึ่งมีโทษปรับ โดยจะเสนอผู้บัญชาการตำรวจแห่งชาติ แก้ไขอัตราโทษให้เพิ่มสูง,พล.ต.ต.สุรเชษฐ์ เผยต่อไปว่า การตรวจค้นคอนโดครั้งนี้ไม่ได้เจาะจงไปที่เฉพาะบุคคลหรือห้องใด เช่นเดียวกับที่ผ่านมามีการตรวจค้นหลายคอนโด และหลังจากนี้จะมีการตรวจสอบอย่างต่อเนื่อง โดยข้อมูลของสำนักงานตรวจคนเข้าเมือง พบว่ามีชาวต่างชาติที่เดินทางเข้ามาประเทศ อยู่ในประเทศไทยเกินกว่ากฎหมายกำหนด หรือโอเวอร์สเตย์มากถึง 50,000 ราย หลังจากนี้ต้องขยายเอกซเรย์ทุกพื้นที่ที่มีชาวต่างชาติอยู่อาศัย
ผู้การโจ๊ก ไปอีกรอบตรวจ สตาร์วิว คอนโดฯ หรูข้างวัดไทร ที่ถูกร้องเรียนพระตีระฆังเสียงดัง พบชาวต่างชาติ12ห้อง แจ้งสตม.ถูกต้อง แต่ผู้ให้เช่าหรือเจ้าของกลับไม่แจ้งการเข้าอยู่อาศัยของต่างชาติ
ร้องพระตีระฆังเสียงดัง,พระตีระฆัง,ข่าวทั่วไป